open-index/open-wikipedia-markdown huggingface dataset:
EliGE

**Jonathan David ”EliGE” Jablonowski** (s. 16. heinäkuuta 1997) on yhdysvaltalainen *[[Counter-Strike 2]]* -ammattilainen. Hän on edustanut tammikuusta 2025 FaZe Clania. Hänet luetaan laajalti Pohjois-Amerikan parhaiden pelaajien joukkoon. Hänet on valittu maailman 20 parhaan pelaajan joukkoon kuudesti ja neljästi turnauksen parhaaksi pelaajaksi.

## Ura
Jablonowski aloitti elektronisen urheilun alun perin *[[StarCraft II|StarCraft II:n]]* pelaamisella. Hän sai esimerkkiä nimimerkin ”select” omanneelta pelaajalta, mikä oli johdettu espanjankielisestä sanasta *elige*. Jablonowski otti sen pelinimekseen myöhemmin *Counter-Strikessa*, jossa hän aloitti vuonna 2014. Hän sai ensikosketuksen peliin joukkueissa Justus Pro ja Elevate, kunnes hän liittyi maaliskuussa 2015 Team Liquidiin. Hän korvasi joukkueessa Keith ”NAF” Markovicin. Joukkue tuli seuraavan vuoden ESL One Colognessa toiseksi ja MLG Columbuksessa sijalle 3.–4.

Jablonowski on saavuttanut urallaan henkilökohtaisesti eniten vuonna 2019, jolloin hänet valittiin kolmen turnauksen parhaaksi pelaajaksi. Niistä ensimmäinen oli DreamHack Masters Dallas 2019, jonka semifinaalissa Furia Esportsia hän sai peräti 1,59 keskiarvon. Se koostui 54 taposta ja 28 kuolemasta. Hänen turnauskeskiarvonsa oli 1,24, ja hän sai keskimäärin 0,82 tappoa ja kuoli keskimäärin 0,63 kertaa kierroksella. Seuraava MVP-palkinto tuli ESL Pro League Season 9 Finals -turnauksesta kesäkuussa, jossa Jablonowski saavutti erityisesti neljännesvälierissä Astralista vastaan. Hänen turnauskeskiarvonsa oli 1,29, minkä lisäksi tapot ja kuolemat kierroksittain olivat identtiset edellisen MVP-turnauksen kanssa. Vuoden viimeisen MVP-palkintonsa hän sai IEM Chicagosta, jossa hän oli finaalissa ottelun paras pelaaja 1,62 keskiarvollaan. Hänen turnauskeskiarvonsa oli MVP-voitoista korkein 1,41, ja hän sai keskimäärin 0,88 tappoa ja kuoli keskimäärin 0,59 kertaa kierroksella. Jablonowski valittiin *Counter-Strikeen* keskittyneen HLTV-sivuston toimesta maailman neljänneksi parhaaksi pelaajaksi samana vuonna.

Jablonowski on voittanut vuoden 2025 alkuun mennessä viimeisimmän MVP-voittonsa ESL Pro League Season 11 North America -turnauksesta huhtikuussa 2020. Hän oli finaalissa Evil Geniusesia vastaan joukkueensa toiseksi paras pelaaja 1,29 keskiarvollaan, joka koostui 44 taposta ja 25 kuolemasta. Joukkue sai joulukuussa 2022 hopeaa erittäin merkittävästä BLAST Premier World Final -turnauksesta, kun se hävisi G2 Esportsille finaalissa. Jablonowski liittyi Complexity Gamingiin kesäkuussa 2023 korvaten Justin ”FaNg” Coakleyn. Joukkue voitti kesäkuussa 2024 ESL Challenger Jönköping -turnauksen Ruotsissa, ja Jablonowskin finaalikeskiarvo 1,46 oli selvästi ottelun korkein. Hän liittyi yhdysvaltalaisjoukkue FaZe Claniin tammikuussa 2025.

## Saavutukset

### HLTV TOP 20

### MVP
* DreamHack Masters Dallas 2019
* ESL Pro League Season 9 Finals
* IEM Chicago 2019
* ESL Pro League Season 11 North America

## Lähteet
Lapset auringon alla

**Lapset auringon alla** on Miki Liukkosen vuonna 2013 ilmestynyt romaani. Se on Liukkosen esikoisromaani, jota ennen häneltä oli ilmestynyt kaksi runokokoelmaa. *Lapset auringon alla* oli ehdolla Runeberg-palkinnon saajaksi. 

Romaani koostuu kahdesta osasta. Niistä ensimmäinen keskittyy ökyrikkaan Jonas Auerin elämään, jossa keskeisessä roolissa ovat nautintojen ohella erilaiset taidehankkeet. Hänen vierailullaan Keltaisen värin messuilla on merkittävä vaikutus kirjan tapahtumiin. Teoksen toisessa osassa puolestaan kerrotaan Auerin pojan Henry Guardueci-Auerin kasvutarina. Hän innostuu musiikista ja kiinnostuu lento-onnettomuudessa surmansa saaneen isänsä jättämästä perinnöstä sekä salaperäisestä uuszeniläisyydestä.

*Lapset auringon alla* sisältää viittauksia muun muassa Michel Houellebecqin kirjoihin. Siinä on myös metafiktiivisiä aineksia, joista eräs esimerkki on Auer-kertomuksen käsikirjoitukseen parannuksia peräänkuuluttava kustannustoimittaja.

## Lähteet
Arue (Landes)

**Arue** on kunta Lounais-Ranskassa Landesin departementissa Uuden-Akvitanian alueella. Se sijaitsee noin 27 kilometriä Mont-de-Marsanin kaupungista koilliseen.

Ginxin kylässä oleva Saint-Pierren kirkko on rakennettu 1100-luvulla. Tyyliltään se on romaaninen. Kirkon linnoitettu kellotorni ampuma-aukkoineen on luultavasti 1300-luvulta. 

## Lähteet

## Aiheesta muualla
Arue

**Arue** voi tarkoittaa seuraavia:

## Maantiede
* Arue, kunta Landesin departementissa Ranskassa
* Arue, kunta Ranskan Polynesiassa
OSee

**Joshua ”oSee” Ohm** (s. 31. toukokuuta 1999) on yhdysvaltalainen *[[Counter-Strike 2]]* -ammattilainen. Hän pelaa AWP-tarkkuuskivääriä NRG-joukkueessa.

## Ura
OSee on vaihtanut uransa aikana lukuisten joukkueiden välillä, ollen niissä aina alle vuoden, joissakin vain päiviä. Kuitenkin vuoden 2020 alussa hän siirtyi Cloud9:n riveihin kymmeneksi kuukaudeksi. Heidän paras sijoituksensa oli 4. sija S-tason turnauksesta Flashpoint Season 1. Joukkueen hävitessä suomalaiselle HAVU Gamingille oSeen rating oli joukkueen toiseksi paras (1,01). Seuraavaksi hän siirtyi Extra Saltiin yli vuodeksi. He voittivat yhden tärkeän turnauksen, joka oli DreamHack Open March 2021: North America. Lisäksi he saavuttivat toisen sijan Funspark ULTI 2020:ssa. Vuoden 2021 lopussa oSee siirtyi Liquidiin ja heidän tärkeimmät sijoituksensa ovat olleet kaksi S-tason turnausten hopeasijoitusta turnauksista ESL Pro League Season 16 ja BLAST Premier: World Final 2022. Ensimmäisen finaalissa oSeen rating oli 1,09 ja jälkimmäisen finaalissa 0,80. Molemmissa hän oli joukkueensa keskivertoa. OSee siirtyi NRG:n joukkueeseen marraskuussa 2023.

## Lähteet
Viljavalmiste

**Viljavalmiste** eli **viljatuote** tarkoittaa viljakasvien jyvistä valmistettuja väli- ja lopputuotteita. Jyviä jauhamalla, rouhimalla tai höyryttämällä saatavia tuotteita ovat hiutaleet, jauhot, leseet, lestyjauhot, sihtijauhot ja suurimot. Viljavalmisteita ovat myös leipomotuotteet, kuten leivät ja leivonnaiset, sekä murot ja pastat.

Viljavalmisteista saatavia elimistön hyväkseen käyttämiä ravintoaineita ovat erityisesti hiilihydraatit ja ravintokuitu. Niistä saa myös vitamiineja, kivennäisaineita ja hivenaineita.

## Lähteet
Roquefort (täsmennyssivu)

**Roquefort** voi tarkoittaa seuraavia:

## Ruoka
* Roquefort, juusto

## Maantiede
### Ranskalaisia kuntia
* Roquefort, kunta Gersin departementissa
* Roquefort, kunta Landesin departementissa
* Roquefort, kunta Lot-et-Garonnen departementissa
* Roquefort-de-Sault, kunta Auden departementissa
* Roquefort-des-Corbières, kunta Auden departementissa
* Roquefort-la-Bédoule, kunta Bouches-du-Rhônen departementissa
* Roquefort-les-Cascades, kunta Ariègen departementissa 
* Roquefort-les-Pins, kunta Alpes-Maritimesin departementissa
* Roquefort-sur-Garonne, kunta Haute-Garonnen departementissa
* Roquefort-sur-Soulzon, kunta Aveyronin departementissa
Roquefort (Landes)

**Roquefort** on kunta Lounais-Ranskassa Landesin departementissa Uuden-Akvitanian alueella. Se sijaitsee Douze-joen ja sen sivujoen Estamponin haarassa, noin 22 kilometriä Mont-de-Marsanin kaupungista koilliseen.

Roquefortin sijainti kahden joen yhtymäkohdassa on tehnyt siitä strategisesti tärkeän kaupungin, ja se on ollut linnoitettu jo 1100-luvulla. Ensimmäinen Roquefortin linna rakennettiin vuonna 1108 joen törmällä olevalle kalliolle. Nykyään siitä on jäljellä vain torni.

Myös Neitsyt Marian kirkko (*Notre-Dame de l'Assomption*) on rakennettu 1100-luvulla. Alun perin se oli Saint-Severin luostarin alaisuudessa olleen benediktiiniläisluostarin kirkko. Kirkko rakennettiin osittain uudelleen 1200-luvulla. Kirkko kärsi hävityksestä Ranskan uskonsodissa vuonna 1569. Tämän jälkeen se rakennettiin jälleen uudelleen. Samalla se varustettiin puolustusjärjestelmällä, johon kuului myös linnoituksen luonteen antava neliömäinen torni.

## Lähteet

## Aiheesta muualla
The Catalyst (albumi)

**The Catalyst** on ruotsalaisen metalliyhtye Amaranthen seitsemäs studioalbumi, joka julkaistiin 23. helmikuuta 2024. Albumi on yhtyeen ensimmäinen, jolla uusi murinalaulaja Mikael Sehlin on mukana.
## Kappaleet
# 
# 
# 
# 
# 	
# 
# 
# 
# 
# 
# 
# 

## Kokoonpano
* Elize Ryd – laulu
* Mikael Sehlin – murinalaulu
* Olof Mörck – kitara, koskettimet
* Johan Andreassen – bassokitara
* Morten Løwe Sørensen – rummut
* Nils Molin – laulu

## Arvostelut
* Kaaoszine: 
* Soundi: 
* Inferno: 

## Lähteet
Kesäuniversiadit 2021

**XXXI kesäuniversiadit** järjestettiin Chengdussa Sichuanin maakunnassa Kiinassa 28. heinäkuuta – 8. elokuuta 2023. Chengdun kesäuniversiadit oli alun perin tarkoitus järjestää elokuussa 2021, mutta kisoja jouduttiin siirtämään Covid-19-pandemian vuoksi kahteen kertaan. Chengdun kisat korvaavat käytännössä vuoden alun perin Venäjän Jekaterinburgiin suunnitellut kesäuniversiadit, jonka isännöintioikeudet evättiin Venäjän hyökyttyä Ukrainaan Sen vuoksi Chengudun kisoja kutsutaan edelleenkin vuoden 2021 kesäuniversiadeiksi.

Kisoihin ei osallistunut Venäjän ja Valko-Venäjän urheilijoita Venäjän Ukrainaan hyökkäyksen johdosta. Sen lisäksi Iso-Britannia, Kanada ja Uusi-Seelanti jäivät myös pois kisoista. 

Avajaiset pidettiin 28. heinäkuuta 2023 Dong'anhu-stadionilla, joka korvasi Chengdun stadionin kaupungin pääurheilukeskuksena. Suomen kisajoukkueeseen kuului 76 urheilijaa 11 lajissa. Suomen joukkue kilpaili ampumaurheilussa, jousiammunnassa, judossa, koripallossa, miekkailussa, rytmisessä voimistelussa, taekwondossa, telinevoimistelussa, uimahypyissä, uinnissa ja yleisurheilussa.

Universiadeissa kilpailtiin vakiolajien – judo, koripallo, lentopallo, miekkailu, pöytätennis, rytminen voimistelu, telinevoimistelu, tennis, uimahypyt, uinti, vesipallo ja yleisurheilu – lisäksi kuudessa kisajärjestäjän valitsemassa lajissa. Nämä lajit ovat ammunta, jousiammunta, soutu, sulkapallo, taekwondo sekä wushu.

Eniten mitaleja keräsi isäntämaa Kiina (177 mitalia), toiseksi tuli Japani (92 mitalia) ja kolmanneksi Etelä-Korea (58 mitalia). Suomalaiset saavuttivat yhden kultamitalin Urho Kujanpään voitettua seiväshypyssä kultaa ja kolme pronssimitalia Topias Laineen keihäänheitossa, Venla Pulkkasen korkeushypyssä ja naisten koripallon joukkueen. Lisäksi muita parhaita suomalaissijoituksia olivat Ella Junnilan 4. sija korkeushypyssä, Saara Keskitalon 6. sija 100 metrin aidoissa, Helena Leveelahden 6. sija kiekonheitossa, Jaakko Paavolaisen 6. sija kalpamiekkailussa, Kiira Väänäsen 7.sija moukarinheitossa, Eemil Helanderin 7. sija 5&nbsp;000 metrillä Fanny Teijonsalon 7. sija naisten 50 metrin vapaauinnissa.

## Lähteet

## Aiheesta muualla

*Kilpailujen virallinen sivusto
Stangin I hallitus

**Stangin I hallitus** oli Norjan hallitus 13. heinäkuuta 1889 – 6. maaliskuuta 1891. Se koostui pelkästään Høyrestä.

## Ministerit
**Pääministeri**
* Emil Stang
**Pääministeri Tukholmassa**
* Gregers Gram
**Oikeusministeri**
* Ferdinand Nicolai Roll 13.7.1889–15.7.1890
* Ulrik Frederik Christian Arneberg 15.7.1890–6.3.1891
**Valtiovarainministeri**
* Evald Rygh
**Sisäministeri**
* Johan Thorne 13.7.1889–7.7.1890
* Ole Andreas Furu 7.7.1890–6.3.1891
**Kirkko- ja opetusministeri**
* Jacob Aall Bonnevie
**Puolustusministeri**
* Edvard Hans Hoff
**Työministeri**
* Peter Birch-Reichenwald

## Lähteet
Ulla Skoog

**Ulla Skoog** (s. 23. helmikuuta 1951) on ruotsalainen näyttelijä ja koomikko. Hän on tullut tunnetuksi muun muassa komediasarjoista *[[Lorry]]* (1989–1990) ja *[[Reuter & Skoog]]* (1999–2001).
## Lähteet

## Aiheesta muualla

* Internet Movie Database
Esko Mälkiä

**Esko Antero Mälkiä** (8. elokuuta 1943 Lahti – 24. syyskuuta 2025 Jyväskylä) oli suomalainen liikuntatieteilijä ja professori. Mälkiä toimi Jyväskylän yliopiston fysioterapian apulaisprofessorina ja professorina 1988–2010.

## Koulutus
Mälkiä valmistui ylioppilaaksi Tampereen lyseosta vuonna 1964. Hän valmistui Jyväskylän yliopistosta liikuntatieteiden maisteriksi 1970 ja lisensiaatiksi 1974 sekä liikuntatieteiden tohtoriksi vuonna 1984 väitöskirjalla *Eräät lihasten suorituskykymittaukset fyysisen toimintakykyisyyden kuvaajana* *suomalaisessa aikuisväestössä.*

Mälkiä valmistui fysioterapeutiksi Keski-Suomen sairaanhoito-oppilaitoksesta vuonna 1987.

## Työura
Mälkiä oli Työtehoseuran tutkija 1970–1973, Kansaneläkelaitoksen kuntoutustutkimuskeskuksen fysiologi 1974–1975 ja tutkija 1975–1980 ja sen jälkeen Jyväskylän yliopiston lehtori tai apulaisprofessori 1980–1998 ja professori 1998–2010.

## Tutkimus
Mälkiän kirjallinen tuotanto sisältää noin 290 nimikettä, joista tieteellisiä julkaisuja noin 220 fysioterapian, kuntoutuksen, erityisliikunnan ja lääketieteen alalta.

## Perhe
Esko Mälkiä oli naimisissa ja hänellä oli neljä lasta.

## Lähteet
Sepänkatu

**Sepänkatu** on muun muassa seuraavien suomalaisten katujen nimi:

* Sepänkatu, katu Helsingissä
* Sepänkatu, katu Joensuussa
* Sepänkatu, katu Jyväskylässä
* Sepänkatu, katu Kuopiossa
* Sepänkatu, katu Oulussa
* Sepänkatu, katu Tampereella
* Sepänkatu, katu Turussa.
Koripallo kesäuniversiadeissa 2023

## Miesten koripallo

Miesten koripallonturnaukseen osallistui 15 joukkuetta, jotka oli jaettu neljään lohkoon. Suomen lohkossa oli Suomen lisäksi Azerbaidžan, Etelä-Korea ja Tšekki. Lohkojen voittajat taistelivat mestaruudesta. Suomen lohkossa voitto meni Tšekille Suomen sijoittuessa toiseksi. 

Suomea edusti haastajamaajoukkue. Joukkue teki suomalaista universiadihistoriaa, sillä viides sija on korkein Suomen joukkueen saavuttama sijoitus miesten koripallossa. Tšekki eteni lohkosta voitoilla mestaruuteen Brasilian sijoittuessa hopealle ja Yhdysvaltojen pronsille.

### Suomen ottelut

**Alkulohko:**
* 29.7. Suomi - Azerbaidžan 105-43
* 30.7. Suomi - Etelä-Korea 80-58
* 2.8.  Suomi - Tšekki 66-68

**Sijat 5-8:**
* 4.8. Suomi - Liettua 84-69

**Sijat 5-6:**
* 5.8. Suomi - Romania 76-61

**Suomen miesten joukkue:**
Mustapha Amzil, Perttu Blomgren, Eemi Luukkonen, Tomas Murphy, Joel Mäntynen, Vili Nyman, Tomas Pihlajamäki, Erik Sajantila, Teemu Suokas, Touko Tainamo, Thomas Tumba, Luukas Vaara

## Naisten koripallo

Suomen lohkossa oli Suomen lisäksi Romania, Brasilia ja Puola. Lohkojen voittajat taistelivat mestaruudesta. Suomi voitti lohkonsa ja eteni näin neljän parhaan joukkoon. Välierätappio Japanille pudotti joukkueen pronssiotteluun, jossa tuli voitto Taiwanista. Naisten pronssisaavutus oli ainutlaatuinen menestys Suomen naisten koripallossa.

### Suomen ottelut

**Alkulohko:**
* 29.7. Suomi - Romania 102-55
* 30.7. Suomi - Brasilia 89-63
* 1.8.  Suomi - Puola 80-69

**Sijat 1-4:**
* 3.8. Suomi - Japani 56-69

**Sijat 3-4:**
* 5.8. Suomi - Taiwan 56-49

**Suomen naisten joukkue:**
Ebba Pekonen, Sara Bejedi, Veera Pirttinen, Elina Koskimies, Roosa Lehtoranta, Lotta Lahtinen, Lotta Vehka-Aho, Roosa Kosonen, Teresa Seppälä, Helmi Tulonen, Janette Aarnio, Saana Kujala

## Lähteet
Hiljaisuuden mestari

**Hiljaisuuden mestari** on Miki Liukkosen huhtikuussa 2019 ilmestynyt kolmas romaani.

*Hiljaisuuden mestari* sisältää runsaasti aineistoa, jolla on kosketuspintaa Liukkosen henkilökohtaiseen elämään. Kirjan kirjoittamisen aikana hän kärsi ahdistuneisuudesta ja masennuksesta, joiden vuoksi hän joutui olemaan useaan otteeseen hoidettavana Auroran sairaalassa. Liukkonen ei kuitenkaan pitänyt teostaan sairauskertomuksena vaan humoristisena tarinana, joka on pohjavireeltään melankolinen. Hän myös luonnehti *Hiljaisuuden mestaria* ”rauhattomimmaksi projektikseen”.

Monet *Hiljaisuuden mestarin* hahmot ovat mielenterveydeltään epävakaita ja asettavat kyseenalaiseksi oman elämänsä merkityksen. He myös näkevät yhteiskunnan siirtyvän yhä merkityksettömämmältä vaikuttavaan elämäntyyliin. Mielenterveysongelmien ohella romaanissa käsiteltyjä teemoja ovat muun muassa kommunikaatiovaikeudet ja yksinäisyys.

*Hiljaisuuden mestarissa* hyödynnetään monia kerrontamenetelmiä. *[[Aamulehti|Aamulehden]]* kirja-arviossa Liukkosen kerrontatapaa verrattiin sellaiseen pyöritykseen ja kieputukseen, jota voidaan kokea huvipuiston laitteissa. 

## Lähteet

## Aiheesta muualla
* Miki Liukkonen kertoo kirjastaan ''Hiljaisuuden mestari'' (haastattelu vuodelta 2019)
* Aamun kirja: Hiljaisuuden mestari (Yle Areena)
Losse

**Losse** on kunta Lounais-Ranskassa Landesin departementissa Uuden-Akvitanian alueella. Se sijaitsee noin 44 kilometriä Mont-de-Marsanin kaupungista koilliseen.

Estampon kylässä oleva romaaninen Saint-Martinin kirkko Se on rakennettu 1100-luvulla, ja lasimaalaukset ovat 1800-luvun lopulta. Kirkko on ollut historiallinen monumentti vuodesta 1983.

## Lähteet

## Aiheesta muualla
Marco Bulacia

**Marco Bulacia** (s. 27. syyskuuta 2000) on bolivialainen ralliautoilija. Hän kilpailee WRC2- ja WRC3-sarjoissa kartanlukijanaan Diego Vallejo. Hän on Italian sorarallisarjan mestari vuodelta 2020.
Meksikon rallissa 2019 hän sijoittui kokonaiskilpailun seitsemänneksi ja WRC2-luokan toiseksi.
Vuonna 2021 hän sai palkinnon eniten parantaneena kuljettajana. Kaudelle 2024 hän liittyy Citroën Racingille ja ajaa WRC2-sarjassa.

## Lähteet
Perunnokipuu

**Perunnokipuu** (*Trema micranthum*) on kasvilaji, joka on kotoisin läntisen pallonpuoliskon lämpimimmistä osista. Sen on raportoitu kasvavan Meksikossa, Keski-Amerikassa, trooppisessa Etelä-Amerikassa, Neitsytsaarilla, Jamaikalla, Kuubassa, Hispaniolassa, Puerto Ricossa ja Floridan eteläosissa.

## Kuvaus
Perunnokipuu on enintään 10 metriä korkea pensas tai pieni puu. Lehdet ovat munanmuotoiset, enintään 9 cm pitkät, päältä vihreät, mutta alapuolelta valkoisen, villamaisen karvoituksen peittämät. Kukat ovat vihertävänvalkoisia. Hedelmät ovat keltaisesta kirkkaan punertavaan vaihtelevat, halkaisijaltaan enintään 4 mm.

## Käyttö
Hitaasti kasvavan kultaviikunan (*Ficus aurea*) hävittyä Meksikon San Pablitosta, paikallinen alkuperäiskansa, otomit, käyttää nyt perunnokipuun kuorta raaka-aineena käsintehdyn amate-paperin valmistukseen.

Hedelmien ja kukkien on osoitettu sisältävän kannabidiolia (CBD) ilman tetrahydrokannabinolia (THC), jotka molemmat ovat kannabiskasvissa esiintyviä yhdisteitä, Tämä osoittaa kasvin käyttöpotentiaalia tuotteissa, joissa nykyisin käytetään kannabiksesta saatavaa CBD:tä.

## Lähteet
Australian ralli 1999

**Australian ralli 1999** (viralliselta nimeltään *12. Telstra Rally Australia*) oli rallin maailmanmestaruussarjan kilpailu kaudella 1999. Kilpailu ajettiin 4. &ndash; 7. marraskuuta 1999. Kilpailu oli kauden toiseksi viimeinen ja kilpailussa oli 23 erikoiskoetta.

Kilpailun voitti Richard Burns. Tommi Mäkinen varmisti neljännen peräkkäisen maailmanmestaruutensa kolmannella sijalla. Carlos Sainzin toinen sija riitti Toyotalle varmistamaan valmistajien mestaruus. Viimeisenä päivänä Grönholm ja Rovanperä nousivat viidentenä ajaneen Rådströmin ohi.

## Tulokset

## Lähteet
Ros

**Ros** ja **Rós** tarkoittavat muun muassa seuraavia:

* Ros, joki Ukrainassa
* Roś (puol. Jezioro Roś), järvi Puolassa
* Sigur Rós, islantilainen post-rock-yhtye

## Sukunimi
* Edmundo Ros (1910–2011), trinidadtobagolainen muusikko
* Giuseppe Ros (1942–2022), italialainen nyrkkeilijä ja olympiamitalisti
* Ileana Ros-Lehtinen (s. 1952), yhdysvaltalainen republikaanisen puolueen poliitikko
* Ros Serey Sothea (n. 1948 – n. 1977), kambodžalainen laulaja
Ros (joki)

**Ros** () on Dneprin oikeanpuoleinen sivujoki. Se on 346 km pitkä, ja sen valuma-alue kattaa 12&nbsp;575 km². Se saa alkunsa Dneprin ylängöltä ja virtaa Vinnytsjan, Kiovan ja Tšerkasyn alueen halki. Joessa on muutama vesivoimala, ja sen vettä käytetään keinokasteluun. Jokivarren asutuskeskuksia ovat Bila Tserkva, Bohuslav ja Korsun-Ševtšenkivskyi.

## Lähteet

## Aiheesta muualla
Kirjallisuusvuosi 1737

**Kirjallisuusvuosi 1737** käsittelee vuoden 1737 tärkeitä kirjallisuuden tapahtumia, uutisia ja julkistuksia.

## Tapahtumia
* Ruotsin ensimmäinen ruotsinkielinen ammattiteatterin esitys *Den Svenska Sprätthöken* Tukholman Bollhuset-talossa. Näytelmän kirjoitti Carl Gyllenborg.
* Göttingenin Georg-August-yliopisto perustettiin.
* Ranskalaiset Henri-Louis Duhamel du Monceau ja Georges-Louis Leclerc de Buffon julkaisivat ensimmäisen tieteellisen teoksen puiden vuosirenkaista.

## Julkaisuja
* Philip Doddridge - *Submission to Divine Providence in the Death of Children*
* Stephen Duck - *The Vision*
* Jonathan Edwards - *A Faithful Narrative of the Surprising Works of God*
* Étienne Fourmont - *Meditationes Sinicae*
* Matthew Green - *The Spleen*
* William Law - *A Demonstration of the Gross and Fundamental Errors of a Late Book* 
* Pierre de Marivaux &ndash; *Pharsamon ou les Folies romanesques* (parodiaromaani)
* William Oldys - *The British Librarian*
* Alexander Pope - *Horace His Ode to Venus*
** - *The Second Epistle of the Second Book of Horace, Imitated*
** - *The First Epistle of the Second Book of Horace, Imitated*
** - *The Works of Alexander Pope* vols. v-vi
* Elizabeth Rowe - *Devout Exercises of the Heart*
* Algoth Scarin &ndash; *De urbe Uloa I* (Oulun paikallishistoriaa koskeva väitöskirja)
* William Shenstone - *Poems*
* Jonathan Swift - *A Proposal for Giving Badges to the Beggars in all the Parishes of Dublin*

## Lähteet
Tower Hillin metroasema

**Tower Hill** on Lontoon metron Circle- ja District-linjojen asema Monumentin ja Algaten (Circle) ja Aldgate Eastin metroasemien (District) välissä. Se sijaitsee Tower Hamletsin kaupunkipiirissä Towerin linnan vieressä lähellä Tower Bridgeä.

Metropolitan Railway avasi paikalla Tower of London -nimisen metroaseman vuonna 1882, mutta se suljettiin jo vuonna 1884, kun Metropolitan Railway yhdistyi District Railwayn kanssa ja uusi yhtiö rakensi lähistölle Mark Lane -nimisen suuremman aseman. Mark Lanen nimi vaihdettiin Tower Hilliksi vuonna 1946. Aseman tilat kävivät kuitenkin ahtaiksi matkustajien määrän kasvaessa ja se rakennettiin suurempana alkuperäisen Tower of Londonin aseman paikalle vuonna 1967.

## Lähteet
Koripallon Euroopan-mestaruuskilpailut 2025

**Koripallon Euroopan-mestaruuskilpailut 2025** () olivat 42:nnet koripallon Euroopan-mestaruuskilpailut. Turnaus pelattiin 27. elokuuta – 14. syyskuuta 2025 ja sen alkulohkot jaettiin neljättä kertaa peräkkäin eri maihin. Finaali pelattiin Riiassa, Latviassa.

Suomi teki kisoissa historiaa kaatamalla neljännesvälierissä maailmanlistan toisena olleen Serbian, jota pidettiin yhtenä turnauksen suurimmista ennakkosuosikeista. Suomi voitti puolivälierissä turnauksen toisen yllättäjän Georgian ja eteni näin välieriin ja mitalipeleihin ensimmäisenä pohjoismaana. Kyseessä on Suomen paras sijoitus EM-kilpailuissa.

## Pelipaikat
Riika on Latvian isäntäkaupunki ja valittu turnauksen loppuvaiheen järjestäjäksi. Limassol on Kyproksen isäntäkaupunki. 6. maaliskuuta 2023 Tampere julkistettiin Suomen isäntäkaupungiksi. 17. maaliskuuta Katowice julkistettiin Puolan isäntäkaupungiksi.

Kesäkuussa 2023 arvonnassa ratkaistiin, mikä lohko pelataan missäkin kaupungissa: lohko A Riiassa, lohko B Tampereella, lohko C Limassolissa ja lohko D Katowicessa.

## Pudotuspelit

## Sijoitukset

## Televisiointi
Suomessa kisoja esittää sekä Nelonen että suoratoistopalvelu Ruutu. Nelonen näyttää televisiossa suorana kaikki Suomen pelit.

## Lähteet

## Aiheesta muualla

* Virallinen turnaussivusto
Anders Jæger

**Anders Jæger** (s. 29. heinäkuuta 1989) on norjalainen kartanlukija.
Hän on toiminut Andreas Mikkelsenin kartanlukijana rallin MM-sarjassa vuodesta 2016 lähtien kun Ola Fløene siirtyi Mads Østbergin kartanlukijaksi. Vuonna 2014 hän oli Ole Christian Veibyn kartanlukijana juniorisarjassa. Vuonna 2017 Mikkelsen ja Jæger tekivät sopimuksen Hyundain kanssa kausille 2018 ja 2019.

## Lähteet
Arbrå

**Arbrå** on taajama Bollnäsin kunnassa Ruotsissa. Se sijaitsee noin 16 kilometriä kunnan keskustasta pohjoiseen ja siellä oli 2&nbsp;108 asukasta vuonna 2021.

## Arbråssa syntyneitä
* Folke Alnevik (1919–2020), yleisurheilija ja olympiamitalisti
* Gösta "Snoddas" Nordgren (1926–1981), jääpalloilija ja laulaja
## Lähteet

## Aiheesta muualla
Houenin arkkitehtuuripalkinto

**Houenin arkkitehtuuripalkinto** (norj. *Houens fonds diplom*) on Norjan vanhin ja yksi maan merkittävimmistä arkkitehtuuripalkinnoista. Se perustettiin vuonna 1904 liikemies Anton Christian Houenin testamenttaamilla varoilla. Voittajan valitsee Norjan arkkitehtiliiton ja kansallismuseon yhdessä nimittämä tuomaristo. Palkintoon ei sisälly rahasummaa, mutta voittajarakennus saa seinäänsä palkinnosta kertovan laatan.
## Lähteet

## Aiheesta muualla
Toukokuuilmiö

**Toukokuuilmiö** eli **Halloween-ilmiö** on osakemarkkinoihin liittyvä anomalia, johon viitataan englanninkielisellä lauseella ”Sell in May and Go Away”. Lause sisältää kehotuksen myydä osakkeet pois toukokuussa. Lokakuussa ne vuorostaan ostetaan takaisin. Näin pyritään saamaan ylisuurta tuottoa riskiin suhteutettuna. Akateemisissa tutkimuksissa toukokuuilmiön olemassaolo on vahvistettu, mutta sen syystä ei ole yksimielisyyttä. Ilmiö on ristiriidassa tehokkaiden markkinoiden hypoteesin kanssa.

Kun tutkittiin 65 valtion osakemarkkinoiden kehitystä pääosin vuosina 1919–2017, havaittiin tuoton olleen keskimäärin lähellä yhtä prosenttia toukokuun ja lokakuun välisenä ajanjaksona ja lähellä viittä prosenttia muina kuukausina. Mauritius oli kuitenkin poikkeus. Intian ja Kiinan tapauksessa tilastollinen näyttö toukokuuilmiölle ei ollut yhtä vankka kuin muualla mutta samansuuntainen. Ilmiö ei esiinny kaikkina vuosina vaan kyseessä ovat keskiarvot.

Maailman kaikki pörssi-indeksit ja niiden historialliset tiedot käsittäneessä tutkimuksessa nimeltä ”The Halloween Indicator, ’Sell in May and Go Away’: Everywhere and All the Time” saatiin tulos, jonka mukaan toukokuuilmiö on pätenyt melkein kaikkina aikakausina ja lähestulkoon jokaisessa maassa. Tutkimus on vuodelta 2018. Sen mukaan osakemarkkinoiden tuotot ovat olleet keskimäärin neljä prosenttia korkeammat marraskuusta huhtikuuhun kuin toukokuusta lokakuuhun.

Toukokuuilmiön hyödyntämiseen käytännössä liittyy esimerkiksi se ongelma, että vuosittaiset ostot ja myynnit aiheuttavat kaupankäyntikuluja sekä mahdollisia veroja, jotka heikentävät tuottoja. Myös tarkan myynti- ja ostopäivän valinta voi olla haastavaa.

## Lähteet
Espan lava

**Espan lava** on kesäestradi Esplanadin puistossa, Helsingin keskustassa. Siellä järjestetään toukokuusta-lokakuuhun ilmaiskonsertteja. Toiminnan järjestää Savoy-teatteri.

## Historia
Espan lavan nykyinen ulkomuoto on peräisin 1970-luvun jälkipuoliskolta, mutta Esplanadin puistossa on soinut elävä musiikki paljon pitempään. Ensimmäinen, joskin vaatimaton musiikkipaviljonki rakennettiin ravintola Kappelin edustalle vuonna 1881. Kuusi vuotta myöhemmin se korvattiin uudella, arkkitehti Blomqvistin suunnittelemalla musiikkipaviljongilla, jota koristivat tornit ja kukkaornamentit.

Nykyinen soittolava valmistui 1939 sijoittuen tyylillisesti klassismin ja funktionalismin väliin, ja sen on suunnitellut arkkitehtuuritoimisto Jung & Jung. Lavan yhteydessä oli alkujaan katsomon molemmilta puolilta rajaavat lasipaviljongit. Paviljonkien ja soittolavan väliin sijoitettiin symmetrisesti neljä lipputankoa kummallekin puolelle.

1960-luvulla lasipaviljongit ja lipputangot poistettiin ja vuonna 1975 esiintymistilaa kasvatettiin rakentamalla lippamainen ulkonäyttämö soittolavan eteen. Muutostyöt päätettiin vuonna 1976, jolloin sijoitettiin kaksi jalallista vitriiniä epäsymmetrisesti lavan oikealle puolelle: toinen eteläpuolelle, toinen pohjoispuolen istutusten suojaan.

Vuonna 1987 Espan lava siirtyi Helsingin juhlaviikoilta kulttuurikeskuksen ja Savoy-teatterin alaisuuteen: Espan lava on siis osa Helsingin kaupungin kulttuurin ja vapaa-ajan toimialaa.

## Toiminta
Kesälavan ilmaiset konsertit keräävät yleisöönsä niin paikalliset kuin turistit, ja esityksiä on toukokuusta syyskuulle. Lavan ohjelmistolinjaus keskittyy suurilta osin valtavirtamusiikin ulkopuolelle: kesäpäivinä Espalla kuullaan jazzia, folkmusiikkia, etnoa, klassista musiikkia ja lastenohjelmaa. Lavalla nähty myös tanssi- ja sirkusesityksiä.

Kesiä ovat perinteisesti rytmittäneet Suomen pisimmäksi jazzfestivaaliksi kutsuttu Jazz-Espa sekä uutta kansanmusiikkia kattavasti esittelevä Etno-Espa. Espan lavalla järjestetään myös erilaisia suurtapahtumia esimerkiksi Helsinki-päivänä ja Taiteiden yönä. Muuta Espan lavan perinteistä ohjelmistoa ovat muun muassa Suomen puolustusvoimien soittokuntien MIL-Espa -konsertit, joita on järjestetty Espalla jo vuodesta 1927 lähtien.

Espan lavalla ovat vuosien saatossa esiintyneet muun muassa Juice Leskinen, Hector, Kirka, Lasse Mårtenson, Rauli Badding Somerjoki, Eino Grön, Mikko Alatalo, Von Hertzen Brothers, Dingo, Aikakone, Jorma Uotinen, Paula Koivuniemi, Timo Lassy, Paleface, Nina Mya, Johanna Försti, Michael Monroe, Hevisaurus, Pelle Miljoona, Kauko Röyhkä, Vuokko Hovatta, Angelika Klas, Jyrki Anttila, Wimme Saari, Johanna Juhola, Muska ja Virve Rosti.

## Lähteet

## Aiheesta muualla
* Viralliset kotisivut
Vilu (Vehmaa)

**Vilu** on kylä Vehmaalla. Se sijaitsee Vehmassalmen itärannalla Kustavintien varrella noin kymmenen kilometrin päässä kunnan keskustaajamasta Vinkkilästä. Vilussa sijaitsevat muun muassa tanssilava Vehmassalmen paviljonki, caravanalue sekä kauppa ja grillibaari.

## Lähteet
Casper Møller

**Casper ”cadiaN” Møller** (s. 26. kesäkuuta 1995) on tanskalainen *[[Counter-Strike 2]]* -ammattilainen. Hän pelasi vuodesta 2020 Heroicille kapteenina ja tarkuuskivääripelaajana, mutta lokakuussa 2023 Heroic penkitti cadiaNin vedoten erilaisiin tulevaisuuden suunnitelmiin. CadiaN on edustanut Astralista syyskuusta 2024.

## Ura
CadiaN aloitti uransa vuonna 2012 *[[Counter-Strike: Source]]* parissa, mutta lopetti sen nopeasti *Counter-Strike: Global Offensiven* julkaisemisen yhteydessä. Hänen ensimmäinen joukkueensa oli Xapsom, johon hän liittyi marraskuussa 2013. Tammikuussa 2014 hän vaihtoi Mousesportsille pariksi kuukaudeksi ja he voittivat kaksi B-tason turnausta, jotka olivat ESL Pro Series Germany: Spring 2014 - Cup 1 ja ESL Pro Series Germany: Spring 2014 - Cup 3. Seuraavien vuosien aikana cadiaN vaihtoi tiuhaan eri joukkueiden välillä, joita olivat muun muassa Reason Gaming, Copenhangen Wolves ja SK Gaming. Lopulta vuoden 2016 elokuussa hän siirtyi kahdeksi vuodeksi Rogueen. Heidän paras sijoituksensa oli voitto A-tason turnauksesta ESEA Season 23: Global Challenge. North osti cadiaNin syyskuussa 2018 ja hän pelasi joukkueessa hieman yli vuoden. He voittivat yhden turnauksen, joka oli GG.Bet Ice Challenge 2019. CadiaN siirtyi Heroiciin lokakuussa 2019 ja on pelannut välissä kaksi kuukautta FunPlus Phoenixissa. Heroicin riveissä cadiaN on saavuttanut monta erittäin tärkeää voittoa, jotka ovat tulleet turnauksista ESL One: Cologne 2020 Online - Europe, ESL Pro League Season 13, DreamHack Open Atlanta 2019, PGL Major Antwerp 2022: European RMR A, Pinnacle Cup Championship, BLAST Premier: Fall Finals 2022 ja BLAST Premier: Spring Final 2023. Lisäksi he ovat sijoittuneet toiseksi turnauksissa Intel Extreme Masters Rio Major 2022 ja Intel Extreme Masters Katowice 2023. CadiaN saavutti HLTV TOP 20 Players -arvioinnissa sijan 18. vuonna 2023. CadiaN vaihtoi joukkueensa Team Liquidiin joulukuussa 2023.

CadiaN on kritisoinut paljon turnauksissa pelaajille annettavien ruokien laadukkuutta, jonka myötä joukkueen täytyy käyttää suuria määriä rahaa ruokaan. Hän sai muiden ammattilaispelaajien reaktioita yhtymään ajatukseensa.

## Lähteet
TeSeS

**René** **”TeSeS” Madsen** (s. 12. joulukuuta 2000) on tanskalainen *[[Counter-Strike 2]]* -ammattilainen. Hän on edustanut vuodesta 2020 Heroicia.

## Ura
TeSeS aloitti ammattilaisuransa vuonna 2016, mutta liittyi ensimmäiseen joukkueeseensa UNBOUNDIIN vasta vuonna 2017. Nopeasti edessä oli kuitenkin vaihto Reason Gaming.dk -joukkueeseen, jossa hän viipyi loppuvuodelle 2017 asti. Vuoden 2018 maaliskuussa TeSeS siirtyi Squared Esportsiin hieman yli puoleksi vuodeksi, kun joukkue lopetettiin. He voittivat kolme C-tason turnausta, jotka olivat King of Nordic - Season 8: Week #7, Dust2.dk Masters #14 ja Dust2.dk Showdown. Vuoden 2018 lokakuussa TeSeS siirtyi GoldenGitteen kahdeksaksi kuukaudeksi. He voittivat GameAgents Cup #1 -turnauksen. Kesäkuussa 2019 TeSeS vaihtoi jälleen joukkueensa, joka oli tällä kertaa OpTic Gaming. Joukkue voitti merkittävän DreamHack Open Summer 2019:n. Hetkellisen oleskelun Copenhagen Flamesin riveissä TeSeS siirtyi nykyiseen joukkueeseensa Heroiciin. Heroicin riveissä hän on voitttanut monia mainittavia sijoituksia turnauksista, joita ovat olleet ESL One: Cologne 2020 Online - Europe, ESL Pro League Season 13, PGL Major Antwerp 2022: European RMR A, Pinnacle Cup Championship, BLAST Premier: Fall Finals 2022 ja BLAST Premier: Spring Final 2023. Lisäksi he ovat tulleet toiselle sijalle turnauksista Intel Extreme Masters Rio Major 2022 ja Intel Extreme Masters Katowice 2023.

## Lähteet
Kaikkinaisen rotusyrjinnän poistamista koskeva kansainvälinen yleissopimus

**Kaikkinaisen rotusyrjinnän poistamista koskeva kansainvälinen yleissopimus** eli **ICERD-sopimus** on Yhdistyneiden kansakuntien vuonna 1965 hyväksymä sopimus, joka velvoittaa jäsenvaltioita poistamaan rotusyrjinnän () ja lisäämään kaikkien rotujen välistä ymmärrystä. Yleissopimus hyväksyttiin  21. joulukuuta 1965, ja se astui voimaan, kun vähintään 27 valtiota oli ratifioinut sen. Ratifiointeja oli vuonna 2023 yhteensä 182. Suomen eduskunta hyväksyi 16. kesäkuuta 1970 sopimuksen ne määräykset, jotka vaativat eduskunnan suostumuksen.

## Sisältö
### Rotusyrjinnän määrittely

Sopimuksen mukaan rotusyrjintä tarkoittaa:Yleissopimus ei koske kansalaisten ja ei-kansalaisten välillä tehtyä erottelua eikä tiettyjä erityistoimenpiteitä sitä tarvitseville rodullisille tai etnisille ryhmille. Yleissopimus tuomitsee rotusyrjinnän ja sitouttaa sopimusvaltiot ryhtymään rotusyrjinnän poistamiseen kaikin asianmukaisin keinoin ja viipymättä, esimerkiksi määräämällä rotusyrjinnän ja siihen kiihottamisen rangaistavaksi. Sopimusvaltiot sitoutuvat myös olemaan ryhtymättä mihinkään rotusyrjintää sisältävään tekoon.

### Rotusyrjintään kiihottamisen kielto
Sopimuksen artikla 4 kieltää rotusyrjintään kiihottamisen ja sitouttaa jäsenvaltiot tekemään positiivisia toimia poistaakseen rotusyrjinnän. 

Sopimusta neuvoteltaessa artikla 4 oli kiistanalainen. Luonnosvaiheessa pöydällä oli kaksi eri versiota: Yhdysvaltojen ja Neuvostoliiton sekä Puolan kansantasavallan esittämät luonnokset. Yhdysvallat sai Britannian tuekseen ja kannatti ainoastaan sellaisen rotusyrjinnän kieltämistä, joka johtaisi tai todennäköisesti johtaisi väkivaltaan. Neuvostoliitto puolestaan halusi lisätä  sopimukseen "fasististen ja muiden rotusyrjintää kannattavien järjestöjen" kieltämisen ja lakkauttamisen. Pohjoismaat esittivät kompromissia, jossa artiklaan 4 tuli lause, jonka mukaan rotusyrjintään kiihottamisen kiellossa on otettava asianmukaisesti huomioon ihmisoikeuksien yleismaailmallinen julistus, jossa käsitellään mm. sanan- ja mielipiteenvapautta. 

Itävalta, Belgia, Ranska, Irlanti, Italia, Malta, Japani, Monaco, Sveitsi ja Tonga ovat tehneet sopimukseen varauman, jonka mukaan  rotusyrjintään kiihottamisen kielto ei saa uhata sananvapautta ja yhdistymisvapautta. Yhdysvallat on tehnyt varauman, jonka mukaan se ei hyväksy mitään artiklasta 4 tai 7 johtuvaa velvoitetta, joka uhkaa Yhdysvaltojen perustuslaissa turvattua sananvapautta.

## Sopimuksen valvonta
Yleissopimusta valvoo sopimuksen 8. pykälän mukaisesti rotusyrjinnän vastainen komitea, johon kuuluu 18 sopimusvaltioiden valitsemaa moraalisesti korkeatasoista ja tasapuoliseksi tunnustettua asiantuntijaa. Nämä toimivat yksityishenkilöinä. Heitä valittaessa on sopimuksen mukaan kiinnitettävä huomiota tasapuoliseen maantieteelliseen jakautumiseen sekä siihen, että eri sivistysmuodot ja tärkeimmät oikeusjärjestelmät ovat edustettuina. Useimmat komitean jäsenet tulevat kehitysmaista.  

YK:n yleiskokous on julistanut 21. maaliskuuta kansainväliseksi päiväksi rotusyrjinnän poistamiseksi.

## Katso myös

* Rasismi

## Lähteet
Mustila (Inkeri)

**Mustila** () oli inkeriläinen kylä, joka kuului Lempaalan luterilaiseen seurakuntaan. Kylä sijaitsi korkealla selänteellä seurakunnan länsiosassa, Kivennavan pitäjän  suunnassa. Rajalle oli noin 10 km.

Kylä on listattu jo vuoden 1500 Novgorodin Vatjan viidenneksen verokirjassa ("*Mustilamäki*" Raudun pogostassa). Ruotsin vallan aikana vuonna 1642 mainitaan kaksi Mustilan kylää ja niissä asui Mats Jöranson, Bengt Namuin (Naumainen) ja Timofeof. Vuonna 1696 kuului Mustilan kylä eversti Morathenin *Treutendorf* -hoviin ja kylässä asuivat Simon Pusty (Puusti), Henrik Jakobson, Sigfred Akaby, Jöran Norkko, Simon Toikka ja Markku Harakka. Vuonna 1744 Mustilassa oli kirjoilla suvut Suutari (Kajaanista kotoisin), Pullinen, Häyry, Kahi, Lavonen, Pekki, Puusti, Paalanen, Kettunen, Laitiainen, ja Toivokainen.
Vuonna 1849 kylässä asui 397 ihmistä (188 miestä ja 209 naista), kaikki - inkeriläisiä (äyrämöisiä), ja sen lisäksi 76 Suomen suomalaista.  

Kylän osia olivat Perämustila, Kokkola ja Pekinmäki. 1900-luvun alussa kylässä toimi nuorison hengellinen yhdistys, maalaisyhdistys ja osuuskauppa. Kylän pääelinkeinot olivat lypsykarjan kasvatus ja heinäteko. Maito ja heinä myytiin Pietariin. Vuosina 1918-1919 Pohjois-Inkerissä käynnistyi sotatoimet ja osa väestöstä pakeni Suomeen, mutta palasi Tarton rauhan jälkeen takaisin.
Vuonna 1926 kylässä oli 103 taloa ja 471 asukasta, niistä inkeriläisiä 463. Isoja sukuja kylässä olivat Kähäri, Karjalainen, Pekki, Kuparinen, Laitinen ja Pullinen. Kirjailija Tyyne Lehtonen o.s. Laitinen ja kansanrunoudentutkija Elina Timonen o.s. Pekki oli syntyneet Mustilassa. 

Kesällä vuonna 1936 kylän talonpojat saivat karkotuspäätöksen rajavyöhykkeen tyhjentämisen takia ja pakotettiin muuttamaan muualle. Talvisodan jälkeen rajan siirryttyä entiset asukkaat toivoivat päästä palaamaan kotikyläänsä, mutta turhaan, he saivat ainoastaan käydä katsomassa kotiseutuaan ja totesivat että siellä ei mitään ole, raunioita vaan.
## Lähteet
Vihtoriini

**Vihtoriini** on aiemmin käytössä ollut alpakkakangaslaji. Se oli koko- tai puolivillainen kangas, jota aikoinaan käytettiin naisten juhlapukuihin sekä miesten helletakkeihin ja suojapukuihin. Vihtoriini-sana on johdos vanhasta naisten pukukangasta merkitsevästä saksan sanasta Viktoria tai samaa merkitsevästä englannin sanasta victoria.

## Lähteet
Sokeriliemi

**Sokeriliemi** on ruoanlaitossa käytettävä kidesokerin ja veden seos, jota voidaan valmistaa myös hedelmämehusta ja sokerista. Liemen maustamiseen voi käyttää esimerkiksi siirappia, appelsiinin tai sitruunan kuorta, laakerinlehtiä, kanelitankoa, anis- tai minttu-uutetta, mausteneilikkaa tai muskottipähkinää. Sokerilientä, johon on lisätty väkiviinaetikkaa ja mausteiksi mausteneilikkaa, kanelitanko ja muskottipähkinää, käytetään hillottujen tomaattien säilöntään.

Usein käytetty sokeriliemi on pitoisuudeltaan 20-prosenttinen. Siinä on 200 grammaa sokeria litrassa vettä. Esimerkiksi hedelmäsalaatteihin sopivassa laimeassa liemessä on yksi osa sokeria ja kolme osaa vettä. Hedelmien sokerointiin käytettävässä vahvassa liemessä seossuhde on kaksi osaa sokeria ja kolme osaa vettä. Paahdetun sokerin valmistamiseen ja jäätelöihin sopii erittäin vahva sokeriliemi, jossa sokeria ja vettä on molempia saman verran.

Sokeriliemi valmistetaan keittämällä kokoon sokerin ja veden seosta. Liemestä tulee kirkasta ja kiteetöntä, kun sokeri on liuennut hyvin veteen ennen kuumennusta. Kiehuvaa seosta ei pidä hämmentää, jottei se kiteytyisi. Sokeriliemi kestää kannellisessa astiassa parin viikon säilytyksen viileässä.

Sopivia käyttökohteita sokeriliemelle ovat cocktailit, hillokkeet, hedelmä- ja marjasalaatit, sorbetit ja hedelmien kandeeraaminen. Sitä käytetään myös konditoriatuotteissa erityisesti täytekakkujen pohjien, baban ja savariinin kostuttamiseen.

## Lähteet
Britannian kommunistinen puolue

**Britannian kommunistinen puolue** () on vuonna 1988 perustettu brittiläinen kommunistipuolue, joka pitää itseään Ison-Britannian kommunistisen puolueen jatkajana.

Britannian kommunistinen puolue syntyi Ison-Britannian kommunistisen puolueen sisäisten erimielisyyksien seurauksena. Puolueen sanomalehden *[[Morning Star]]in* marxilainen ryhmä kävi polemiikkia puoluejohdon ja aikakauslehti *[[Marxism Today]]n* eurokommunistien kanssa. *Morning Starin* ryhmä jäi tappiolle vuoden 1987 puoluekokouksessa ja perusti seuraavana vuonna oman puolueen. Uusi puolue omaksui edeltäjänsä säännöt ja ohjelman, jota se uudisti vuonna 1989. Britannian kommunistisella puolueella oli tuolloin noin 1&nbsp;700 jäsentä.

Puolueen äänenkannattaja on aikakauslehti *[[Communist Review]]*, ja sitä lähellä on myös sanomalehti *Morning Star*. Siihen kuuluu nuorisojärjestö Young Communist League.

## Lähteet

## Aiheesta muualla
* Britannian kommunistisen puolueen sivusto
Snappi

**Marco ”Snappi” Pfeiffer** (s. 9. kesäkuuta 1990) on tanskalainen *[[Counter-Strike 2]]* -ammattilainen, jonka nykyinen joukkue on Ninjas in Pyjamas.

## Ura

### ''Counter-Strike''
Snappi aloitti uransa vuonna 2008 *[[Counter-Strike]]n* parissa ja hänen ensimmäinen joukkueensa oli Playzone. Vuoden 2009 elokuussa hän siirtyi Ravensiin ja viipyi siellä vuoden, kunnes organisaatio lopetetiin. Seuraava pidempi sopimus muutaman lyhyemmän jälkeen oli Snapilla edessään TCM-Gamingissa, johon hän siirtyi tammikuussa 2011. Hän lähti joukkueesta elokuussa. Lopulta saman vuoden syyskuussa hän siirtyi Anexis eSportsiin hieman yli vuodeksi.

### ''Counter-Strike: Global Offensive''
Snappi vaihtoi *Global Offensiveen* sen julkaisemisen yhteydessä vuoden 2012 lopulla. Ensimmäisen vuoden aikana Snapin joukkueurat eivät kestäneet kovinkaan kauaa ja hän vaihtoi joukkueita usein kuukausien tai jopa vain päivien päästä. Hänen ensimmäinen yli puolen vuoden sopimuksensa solmittiin vuoden 2016 tammikuussa, kun hän siirtyi Copenhangen Wolvesiin. Joukkue voitti neljä C-tason turnausta, jotka olivat Game On King of the Hill #1, Game On King of the Hill #2, CEVO Season 9 - Europe: Main Division ja Game On King of the Hill - Finals. Hän lähti joukkueesta sen lopettamisen yhteydessä. Vuoden 2016 elokuussa Snappi siirtyi Heroicin riveihin, kun se hankki Snapin edellisen joukkueen Team-X:n pelaajat. Vuonna 2016 he voittivat International Gaming League 2016 - Grand Finals -turnauksen. Vuoden 2017 heinäkuussa he tulivat toiseksi merkittävässä turnauksessa DreamHack Open Atlanta 2017. Lisäksi he voittivat B-tason turnauksen World Cyber Arena 2017 - Europe Main Stage. Snappi lähti Heroicista huhtikuussa 2018 liittyen OpTic Gamingiin. Joukkue ei saavuttanut vuonna 2018 yhtäkään voittoa, mutta se sai kaksi hopeasijoitusta cs_summit 3:sta, Europe Minor Championship - London 2018:sta ja DreamHack Open Summer 2018:sta. Elokuussa 2019 Snappi siirtyi takaisin Heroiciin viideksi kuukaudeksi. He voittivat merkittävän DreamHack Open Atlanta 2019 -turnauksen. Muutamien lyhyiden sopimusten jälkeen Snappi siirtyi c0ntact Gamingiin puoleksi vuodeksi kesäkuussa 2020. He eivät saavuttaneet mitään merkittäviä tuloksia turnauksissa. Lopulta tammikuussa 2021 Snappi siirtyi ENCEen, jonka kanssa hän on voittanut Intel Extreme Masters Dallas 2023 -turnauksen ja tullut toiseksi S-tason turnauksissa ESL Pro League Season 15, Intel Extreme Masters XVII - Dallas ja Intel Extreme Masters Cologne 2023.

### ''Counter-Strike 2''
Snappi kritisoi vahvasti *Counter-Strike: Global Offensiven* seuraajaa *Counter-Strike 2:sta*, kun se julkaistiin. Hän vaihtoi joukkueensa Falconsiin joulukuussa 2023. 

## Lähteet
Volodymyr Jeltšenko

**Volodymyr Juriyovytš Jeltšenko** (; s. 27. kesäkuuta 1959 Kiova, Ukrainan SNT) on ukrainalainen diplomaatti, joka toimi vuosina 2019–2021 Ukrainan Yhdysvaltain-suurlähettiläänä. Aiemmin hän on toiminut Ukrainan pysyvänä edustajana Yhdistyneissä kansakunnissa vuosina 1997–2000 ja 2015–2019 sekä Ukrainan Venäjän-suurlähettiläänä vuosina 2010–2014.

Jeltšenko syntyi Kiovassa. Hänen isänsä Juri Nykyforovytš Jeltšenko oli korkea-arvoinen kommunistipoliitikko. Vuonna 1981 Jeltšenko valmistui Kiovan valtionyliopiston kansainvälisten suhteiden ja kansainvälisen oikeuden laitokselta. Vuosina 1981–1986 hän työskenteli Ukrainan SNT:n ulkoministeriössä, ja vuosina 1986–1992 hän toimi Ukrainan pysyvän YK-edustuston 2. sihteerinä.

Vuosina 1992–1997 Jeltšenko työskenteli jälleen ulkoministeriössä. Vuosina 1997–2000 hän toimi Ukrainan pysyvänä edustajana Yhdistyneissä kansakunnissa. Vuosina 2000–2001 hän toimi Ukrainan edustajana YK:n turvallisuusneuvostossa sekä Ukrainan varaulkoministerinä. Vuosina 2005–2008 hän toimi Ukrainan Itävallan-suurlähettiläänä sekä vuosina 2005–2010 Ukrainan pysyvänä edustajana Wienissä päämajaansa pitävissä kansainvälisissä järjestöissä. Vuosina 2010–2015 hän toimi Ukrainan Venäjän-suurlähettiläänä. Maaliskuussa 2014 Ukraina veti hänet pois Moskovasta Venäjän miehitettyä Krimin.

Joulukuussa 2015 Jeltšenko nimitettiin Ukrainan pysyväksi edustajaksi YK:ssa. Vuosina 2016–2017 hän edusti Ukrainaa YK:n turvallisuusneuvostossa. Vuonna 2018 hänet valittiin yhdeksi YK:n yleiskokouksen 73. istuntokauden varapuheenjohtajista. Toukokuussa 2019 hänet nimitettiin Ukrainan Jamaikan-suurlähettilääksi. Joulukuussa 2019 hänet nimitettiin Ukrainan Yhdysvaltain-suurlähettilääksi, jossa virassa hän toimi helmikuuhun 2021 asti.

## Lähteet
Pavle Bošković

**Pavle ”maden” Bošković** (s. 12. marraskuuta 1998) on montenegrolainen *[[Counter-Strike 2]]* -ammattilainen. Hän on edustanut joulukuusta 2023 Team Falconsia.

## Ura
Bošković aloitti uransa tammikuussa 2019 Akopalispa-joukkueessa, ja vaihtoi saman vuoden aikana joukkuetta useasti, kunnes liittyi GODSENT-joukkueeseen marraskuussa. Joukkue voitti merkittävimpänä WePlay! Forge of Masters Season 2 -turnauksen.

Bošković liittyi FunPlus Phoenixiin tammikuussa 2021 ja pelasi joukkueessa vuoden. Joukkue voitti muun muassa Snow Sweet Snow 1 -turnauksen. Bošković sai finaalissa Gambitia vastaan tärkeän neljän tapon AK-47-puolustuskierroksen ja kierrosvoittoon johtaneen kaksi vastaan yksi -voiton. Yhteensä hän sai finaalissa 52 tappoa ja kuoli 54 kertaa.

Bošković liittyi suomalaiseen ENCE eSportsiin tammikuussa 2022. Joukkue tuli vuoden merkittävimmästä turnauksesta PGL Major Antwerpista sijalle 3.–4. Boškovićin keskiarvo 0,89 oli hävityssä semifinaalissa Natus Vincereä vastaan joukkueen paras. Joukkue sai hopeaa IEM Dallasista, kun se hävisi Cloud9:lle. Boškovićin finaalikeskiarvo oli joukkueen toisiksi paras 0,91, vaikka hän kuoli eniten. Hän sai finaalitappoja 44.

Vuonna 2023 ENCE voitti merkittävimpänä IEM Dallas -turnauksen. Bošković voitti finaalissa kaksi tärkeää kaksi vastaan yksi -tilannetta. Hän sai finaalissa yhteensä 41 tappoa ja kuoli 35 kertaa. Samana vuonna ENCE sai hopeaa myös muun muassa turnauksista IEM Cologne 2023 ja Gamers8 2023.

Bošković liittyi joulukuussa 2023 Team Falconsiin yhdessä Alvaro ”SunPayus” Garcian ja Emil ”Magisk” Reifin kanssa.

## Lähteet
Arundelin linna

**Arundelin linna** on keskiaikainen linna Arundelissa, Länsi-Sussexissa. Linnan rakennutti keskiajalla Roger de Montgomery. Linna vaurioitui Englannin sisällissodassa 1600-luvulla, ja sen korjautti 1800-luvulla Norfolkin herttua Charles Howard. Arundelin linna on luokiteltu Grade I -luokan suojelukohteeksi.

Linna on ollut Arundelin jaarlien koti jo yli 900 vuoden ajan. Arundelin jaarlin arvon sai ensimmäisenä normanni Roger de Montgomery vuonna 1067. Arvo on sittemmin siirtynyt d’Albineille, sitten Fitzalaneille ja viimein Howardin suvulle, jotka ovat Norfolkin herttuoita.

Linna vaurioitui pahoin Englannin sisällissodan aikana. Linnaa korjattiin sen jälkeen useaan otteeseen, mutta se sai nykyisen ulkoasunsa, kun Norfolkin 15. herttua palkkasi arkkitehti Charles Bucklerin johtamaan laajoja restaurointitöitä. Restaurointi tehtiin vuosina 1875–1900.

Linnassa on huomattava taidekokoelma, johon kuuluu muun muassa Canaletton teoksia. Linnassa on myös asehuone, jossa on aseita ja suojavarusteita eri aikakausilta. Linnan kirjastoon kuuluu 10 000 arvokasta kirjaa. Linnaa ympäröivät upeat puutarhat.

## Lähteet
Denis Šaripov

**Denis Railevitš ”electroNic” Šaripov** (; s. 2. syyskuuta 1998) on venäläinen *[[Counter-Strike 2]]* -ammattilainen. Hänen nykyinen joukkueensa on Virtus.pro. Hänet tunnetaan kuitenkin parhaiten urastaan Natus Vinceressä, jota hän edusti vuodet 2017–2023.

Šaripov saavutti NaVin riveissä merkittävimpänä PGL Major Stockholmin voiton vuonna 2021. Hän oli finaalissa G2 Esportsia vastaan joukkueen toisiksi paras pelaaja 1,21 keskiarvollaan. Yhteensä hän sai finaalissa 53 tappoa ja kuoli 45 kertaa. Hänet valittiin helmikuussa 2020 ICE Challenge -turnauksen parhaaksi pelaajaksi. Hän sai karttavoitoin 3–1 hävityssä finaalissa Mouzia vastaan 90 tappoa ja kuoli 70 kertaa, mistä muodostunut 1,38 keskiarvo oli selvästi finaalin korkein.

Šaripov on edustanut urallaan lisäksi muun muassa joukkueita Empire, FlipSid3 ja Cloud9. Hän kertoi tulleensa isäksi helmikuussa 2019.

## Saavutukset
### HLTV TOP 20

### Muut
* Sija 5. Thorin’s Top 10 CS:GO Players of 2018 -arvioinnissa.
* HLTV-MVP / ICE Challenge 2020

## Lähteet